พระใหญ่ อุโมงค์ยักษ์ มหัศจรรย์ภูเขาหินเมืองอู่ทอง
มหัศจรรย์แห่งเมืองโบราณอู่ทองชิ้นใหม่ ตามติดการก่อสร้าง หลวงพ่ออู่ทอง พระพุทธรูปที่แกะสลักจากหินติดหน้าผาแห่งเขาทำเทียมในเขตเมืองโบราณอู่ทอง จังหวัดสุพรรณบุรี,5 ปีแห่งความพยายามพลิกผาหินให้เป็นภูผาแห่งศรัทธา องค์พระยิ่งใหญ่ไม่น้อยไปกว่าพระพุทธรูปที่ภูเขาบามิยัน อัฟกานิสถาน หรือที่ภูเขาเล่อ เมืองเฉิงตู มณฑลเสฉวน,สถานที่ปักหมุดครั้งหนึ่งในชีวิตที่ต้องมาเยือนจุดเริ่มต้นสำคัญของการก่อสร้างพระพุทธปุษยคีรีศรีสุวรรณภูมิ,พระธรรมพุทธิมงคล เจ้าอาวาสวัดป่าเลไลยก์วรวิหาร ประธานดำเนินงานโครงการแกะสลักพระพุทธปุษยคีรีศรีสุวรรณภูมิ (หลวงพ่ออู่ทอง) บอกว่า สำหรับเมืองไทย หรือในเอเชียตะวันออกเฉียงใต้ ยังไม่มีพระพุทธรูปที่แกะสลักจากหินที่ติดกับหน้าผามาก่อน,เมื่อมาเห็นภูเขาแหว่งบนดินแดนประวัติศาสตร์แห่งอาณาจักรสุวรรณภูมิ หรือเมืองโบราณอู่ทองแห่งนี้ ซึ่งมีลักษณะที่สวยงามเสมือนมังกรบิน,ด้วยทิวเขาที่ลากเลื้อยยาวสลับโค้งเคี้ยวจากภูเขาทำเทียมที่ทอดยาวไปจดเขาถ้ำเสือเมื่อดูมุมสูงจะเห็นว่าตรงภูเขาแหว่งเป็นหัวมังกรที่กำลังทะยานแหวกฝ่าอากาศด้วยลักษณะทะยานบินที่สง่างามยิ่งนัก จึงทำให้มองเห็นพระพุทธรูปบนหน้าผาแห่งนี้,เริ่มจากปี 2553 สำรวจพื้นที่ที่ถูกทอดทิ้ง มีทั้งหน้าผา โถงใหญ่ มีหนองน้ำที่เต็มไปด้วยต้นกกธูป และยังพบว่าหน้าผาที่มองเห็นนั้นเป็นเนื้อหินที่ตกผลึกหนาแน่นไปด้วยโมเลกุลที่ไร้ร่องรอยแตกร้าว เป็นหินที่แข็งแกร่ง สามารถแกะสลักองค์พระได้อย่างดีเยี่ยมแน่นอน,ในปีถัดมาจึงได้มีการปรับปรุงสถานที่จากกองขยะให้เป็นสถานที่ปราศจากขยะมูลฝอยให้ป่ากลายเป็นที่เตียนโล่งโปร่งสะอาดตา,บันทึกไว้ว่าวันที่ 14 มีนาคม 2554 สำนักงานพระพุทธศาสนาแห่งชาติเห็นชอบให้สำนักงานพุทธ– ศาสนาจังหวัดสุพรรณบุรี จัดสร้างพุทธมณฑลจังหวัดสุพรรณบุรี,29 เมษายน 2554 ผู้ว่าราชการจังหวัดสุพรรณบุรีในสมัยนั้น อนุญาตให้ใช้พื้นที่ป่าสงวนแห่งชาติป่าเขาตะโกปิดทองและป่าเขาเพชรน้อย จัดสร้างพุทธมณฑลฯ จนกระทั่งได้รับรองและมอบหนังสืออนุญาตให้เข้าทำประโยชน์ในพื้นที่ป่าสงวนแห่งชาติจากผู้อำนวยการสำนักงานทรัพยากร-ธรรมชาติและสิ่งแวดล้อมจังหวัดสุพรรณบุรี ลงวันที่ 2 สิงหาคม 2556,และวันที่ 1 มีนาคม 2557 เริ่มดำเนินการแกะสลักพระพุทธปุษยคีรีศรีสุวรรณภูมิ หนึ่งเดียวในไทย ยิ่งใหญ่ในโลก มรดกคู่ฟ้าดิน การแกะสลักดำเนินมาด้วยดีจนมาเสร็จเรียบร้อยเมื่อ 1 พฤษภาคม 2561 และมีแผนจะดำเนินการแกะสลักเพิ่มในปางต่างๆอีกต่อไป,พระพุทธปุษยคีรีศรีสุวรรณภูมิ หรือที่เรียกว่า หลวงพ่ออู่ทอง เป็นพระพุทธรูปแกะสลัก องค์นูนขนาดใหญ่ พระพุทธรูปลักษณะปางโปรดพุทธมารดา ประทับนั่งเหนือพระแท่นดอกบัวตูม,พระปฤษฎางค์พิงหน้าผา พระหัตถ์ซ้ายวางหงายบนพระเพลา ยกพระหัตถ์ขวาจีบพระดรรชนีบรรจบกับพระอังคุฐ บนหน้าผาหุบเขาทำเทียม มีขนาดส่วนสูง 35 เมตร ซึ่งอยู่ใกล้กับเจดีย์หมายเลขที่ 11,บริเวณเชิงเขาทำเทียมด้านทิศเหนือ ได้ขุดพบเสาศิลาธรรมจักร สมัยพระเจ้าอโศกมหาราช บริเวณเมืองโบราณอู่ทองในปี พ.ศ. 2519 โดยนายธนิต อยู่โพธิ์ อธิบดีกรมศิลปากร ในสมัยนั้นเป็นผู้ดำเนินการดูแลและนำไปเก็บรักษาไว้ที่พิพิธภัณฑสถานแห่งชาติ,ไม่เพียงแต่งานสร้างแกะสลักหลวงพ่ออู่ทอง ที่ต้องดำเนินการไปอย่างต่อเนื่อง การปรับภูมิทัศน์บริเวณโดยรอบก็มีการสร้างเพื่อรองรับคณะผู้มีจิตศรัทธาได้มาชมการก่อสร้าง,รวมถึงอัญเชิญ 4 เทพเจ้าประจำพุทธมณฑล ตามความเชื่อมาตั้งแต่อดีตโบราณ ทั่วพิภพจวบจบปฐพีย่อมมีเทพเจ้าปกปักรักษาคุ้มครอง ได้แก่ ท้าวเวสสุวรรณ ที่มีบริวารอันประกอบด้วยบรรดาเจ้าที่ เจ้าทุ่ง เจ้าป่า เจ้าเขา เจ้าท่าเจ้าทาง,อัญเชิญมาประดิษฐานเชิงผาสูงด้านในสุดของหุบผาทำเทียม,ความน่าสนใจมีอีกว่า หลวงพ่อพระธรรมพุทธิมงคล ยังได้สถานที่ประกอบศาสนกิจ โดยทำการเจาะถ้ำด้านหลังพระพุทธปุษยคีรีสุวรรณภูมิ เจาะครั้งแรกเมื่อวันที่ 2 พฤษภาคม 2559 ให้มีความกว้างเพียงพอต่อการปฏิบัติกิจในวันสำคัญทางพระพุทธศาสนา กว้าง 8.5 เมตร ยาว 50 เมตร,เพื่อต้อนรับสาธุชนเวียนเทียน,ทุกวันนี้นอกจากสาธุชนที่มาชมความยิ่งใหญ่ของหลวงพ่ออู่ทอง ยังได้แวะเข้าชมความสงบร่มเย็นภายในถ้ำแห่งนี้ แต่สิ่งที่ถูกบอกเล่าต่อๆกันมาที่เป็นอีกศรัทธาความเชื่อที่สำคัญก็คือ,องค์พระแม่ธรณีบีบมวยผม ภายในถ้ำแห่งนี้ ซึ่งขึ้นชื่อถึงเรื่องโชคลาภขอให้ประสบความ สำเร็จเรื่องการงาน ค้าขายทำธุรกิจ รวมถึงวันใกล้หวยออก ก็จะมีผู้คนมายืนส่องตัวเลขกันอยู่เป็นประจำ,ลุงสำราญ เจ้าหน้าที่ดูแลความเรียบร้อยภายในถ้ำ เล่าให้ฟังว่า นักท่องเที่ยวจะมาสักการะพระพุทธรูป มาหลบร้อน นั่งสมาธิ และมาขอกับสิ่งศักดิ์สิทธิ์ให้สมหวัง โดยเฉพาะที่องค์พระแม่ธรณีบีบมวยผม จะให้โชคให้ลาภจนมีของมาแก้บนเป็นชุดไทยแขวนกันเต็มราวหลังหวยออก,ของที่เอามาแก้บนมากขนาดที่ว่าต้องขนไปให้นักเรียนในโรงเรียนต่างๆของจังหวัดสุพรรณฯกันเลยทีเดียว,แต่จะได้ผลประการใดต้องแล้วแต่บุญวาสนาของการไปเยือน สิ่งที่ชัดที่สุดแม้อากาศด้านนอกจะร้อนแรงเพียงใด แต่ทันทีที่ก้าวเข้ามายังถ้ำหินเจาะหลังองค์หลวงพ่ออู่ทอง บังเกิดความเย็นสงบ ร้อนมาก็ได้คลาย ทุกข์มาก็ได้ผ่อนหนักเป็นเบาความฉ่ำเย็นที่บังเกิดขึ้นมานี้ ควรค่าแก่การมาเยือนสักครั้งที่ไม่ควรพลาด,พระพุทธปุษยคีรีศรีสุวรรณภูมิ หนึ่งเดียวในไทย ยิ่งใหญ่ในโลก มรดกคู่ฟ้าดิน,ศรัทธา นำมาซึ่ง ปาฏิหาริย์ เชื่อไม่เชื่ออย่างไรโปรดอย่าได้ ลบหลู่.,รัก-ยม
5 ปีแห่งความพยายามพลิกผาหินให้เป็นภูผาแห่งศรัทธา องค์พระยิ่งใหญ่ไม่น้อยไปกว่าพระพุทธรูปที่ภูเขาบามิยัน อัฟกานิสถาน หรือที่ภูเขาเล่อ เมืองเฉิงตู มณฑลเสฉวน
หลวงพ่ออู่ทอง,สุพรรณบุรี,เมืองโบราณอู่ทอง,เหนือฟ้าใต้บาดาล,รัก-ยม,พระธรรมพุทธิมงคล,พระพุทธรุปแกะสลัก,ข่าวทั่วไป